**KERESSZÉKES CURLING**

**SZAKMAI PROGRAM**

**2015**

Helyzetelemzés

A kerekesszékes curling Magyarországon a kialakulás fázisában van.

A curling Világszövetség (WCF) szervezésében létrejött kerekesszékes curling edzőtáborokban, Pozsonyban összesen 10 kerekesszékes sportoló és 2 edző vett részt.

A programban részt vevők közül 4 fő Debrecenből, 1 fő Szegedről, és 5 fő Budapest, illetve Pest környékéről érkezett.

Létesítmény tekintetében a versenyzéshez, illetve a versenyekre való felkészüléshez jelenleg egy versenypálya elérhető Budapesten, mégpedig Kamaraerdőn. A nyár folyamán akadálymentesítés keretében az MCSZ megteremtette, hogy a létesítmény használható legyen kerekesszékes sportolók számára is. Minden feltétel adva van tehát a kerekesszékes sportolók számára a rendszeres curlingezéshez.

2015 szeptemberben 6 kerekesszékes sportoló fogja megkezdeni a budapesti versenypályán heti rendszerességgel az edzéseket.

Rendelkezésre állnak további jégfelületek is (pl. Kőbányán), azonban ezek nem alkalmasak versenykörülményekre, elsősorban a technikai alapelemek elsajátítására lehet ezeket használni.

Ennek az évnek egyik célja, hogy a kerekesszékes curling szakág minél nagyobb ismertségre tegyen szert az országban. Ennek eredményeképpen célunk bővíteni azon kerekesszékes sportolók körét, akik valamilyen formában meg tudnak ismerkedni a játékkal.

Versenyeztetés, eredménycélok

2015-ben a versenyeztetés másodlagos feladatnak tűnik. A játék technikai alapjainak az elsajátítása minél több játékos részére az elsődleges cél ebben az évben.

4-6 fő rendszeres edzése esetén érdemes elkezdeni az időszak végén hazai edzőmérkőzések szervezését.

Mivel paralimpiai sportolók részére kevés lehetőség van versenyezni, ezért 2016-ban a szomszédos országokkal összefogva érdemes egy kerekesszékes torna szervezésében részt vállalni. Akár hazai, akár külföldi helyszínen.

Középtávú célunk, hogy a 2016 novemberében megrendezésre kerülő kerekesszékes nemzetközi kvalifikációs versenyen részt vegyünk és ott a kerekesszékes VB-re részvételi jogot biztosító helyen végezzen a magyar csapat (1-2. helyezés).

Felkészülés folyamata

2015-ös szezon fő célja, hogy létrejöjjön egy 10-12 főből álló stabil játékosállomány, akik heti rendszerességgel edzenek. Az edzéseken hazai edző segíti munkájukat.

Az MCSZ és az MPB segítségével, egy nagy tapasztalattal rendelkező külföldi kerekesszékes edző és sportoló, Michael McCreadie fogja segíteni a hazai sportolók és edzők munkáját annak érdekében, hogy a szakág dinamikus fejlődésnek induljon. Nemcsak létszámban, hanem szakmai minőségben is.

Klasszifikáció

A kerekesszékes curlingben nincs semmilyen kategória kialakítva klasszifikációs szempontból. Az egyetlen feltétel, hogy hogy a pályán lévő játékosok közül minimum 1 főnek ellentétes neműnek kell lennie. Egy csapatban 4 játékos van egyszerre a jégen egy mérkőzés alkalmával, a nemzetközi általános gyakorlat, hogy 3 ffi és 1 nő szerepel egy mérkőzésen egy csapatban, de az arányokra nincs semmilyen megkötés.

A szakág jövőjét, fejlődését és eredményességét meghatározó legfontosabb tényezők

* Versenypályán edzés és felkészülés rendszeres lehetősége
* megfelelően motivált, minimum 8-10 (2 csapat) fő rendszeresen edző játékosállomány kialakítása
* hazai edzők bevonása a szakágba, szakmai továbbképzésük
* külföldi szakmai segítség kiaknázása

Nemzetközi versenyek

A kerekesszékes curling téli paralimpiai versenyszám.

Minden évben rendeznek a szakágban világbajnokságot, kivéve a téli olimpia évében. A VB-n a legjobb 10 ország csapata vesz részt.

A világbajnokságra kvalifikáló versenyt is rendeznek minden évben, amely verseny nyitott, nincs rá külön kvalifikáció. A VB kvalifikációs versenyen részt vevő országok közül az első 2 helyezett szerez jogot a VB-n való részvételre.

Célunk, hogy a **2016-os VB kvalifikációs versenyen szerepeljen a magyar kerekesszékes válogatott** és kijusson a 2017-es VB-re.

Kijutás esetén lehet esély az olimpián való részvételre.

Nemzetközi versenyek:

*VB 2015. február 7-13, Lohja, Finnország*

VB kvalifikáció, 2015. november 7-12, Lohja, Finnország (nem indulunk)

VB 2016. február 21-28, Luzern, Svájc (nem indulunk)

2016 május-október 2-3 nemzetközi Bonspiel

**VB kvalifikáció** 2016 november, nincs időpont és helyszín még kijelölve

**VB** 2017 tavasz, nincs időpont és helyszín még kijelölve

**Paralimpia** 2018 március 9-18. PyeongChang, Korea

A paralimpiára a házigazda (Korea) mellett az olimpiát megelőző 3 év VB eredményeit összesítve a legjobb 11(!) csapat kvalifikálja magát.

Jelenleg 2 ország csapatát ismerjük testközelből. A VB és paralimpiai 4. helyezett szlovák válogatottat és a szlovén válogatottat (VB kvalifikáció 10. helyezés).

Amennyiben 6-8 motivált játékos, versenypályán, rendszeres edzéslehetőséghez jut és ehhez megfelelő szakmai segítséget is kap, akkor reális esély lehet a 2017-es VB részvételre, s onnan a paralimpiai részvételre 2018-ban. Ennek legkésőbb a 2015-2016 szezon végén, 2016 tavaszán, tehát a következő szezon végén látszódnia kell a csapat teljesítményében.

Budapest, 2015. augusztus 11.

Készítette: Patonai Ágnes és Sárdi Péter

MCSZ edzők